Crazier

«Crazier» (Ավելի խենթ), ամերիկացի քանթրի և փոփ երգչուհի Թեյլոր Սվիֆթի երգը, որ թողարկվել է 2009 թվականի մարտի 20-ին «Հաննա Մոնտանա։ Ֆիլմ»-ի սաունդրեքների Hannah Montana: The Movie ալբոմում (2009)։ Այդ ֆիլմում Թեյլոր Սվիֆթը նկարահանվել է հենց իր դերում։ Երգը ձայնագրվել է երգչուհու ու Ռոբերտ Էլիս Օրրալլի կողմից, իսկ համապրոդյուսեր է դարձել Նաթան Չեպմենը։

Պատմություն 
«Crazier» երգը քանթրի և փոփ երաժշտության տարրերով բալլադ է։ 2009 թվականի ապրիլի 11-ին այն ընդգրկվել է ամերիկյան Billboard Hot 100 հիթ-շքերթում՝ զբաղեցնելով 72-րդ հորիզոնականը, իսկ մեկ շաբաթ անց բարձրացել է 69-րդ հորիզոնական։ Ավստրալիական Australian Singles Chart հիթ-շքերթում այն առաջին շաբաթում զբաղեցրել է 69-րդ հորիզոնականը, կանադական Canadian Hot 100 հիթ-շքերթում՝ 67-րդ հորիզոնականը, իսկ բրիտանական UK Singles Chart հիթ-շքերթում եղել է 100-րդը։ Ամերիկյան Hot 100 հիթ-շքերթում երգը բարձրացել է նախ 38-րդ հորիզոնական (25 ապրիլի, 2009), ապա՝ 17-րդ (2 մայիսի, 2009). այն ներբեռնվել էր 110,000 անգամ։ Pop 100 հիթ-շքերթում երգն զբաղեցրել է 28-րդ հորիզոնականը։ Մինչ 2014 թվականի նոյեմբերը ԱՄՆ-ում վաճառվել էր «Crazier» երգի 1 միլիոն օրինակ։ 2009 թվականի մայիսի 2-ին երգն զբաղեցրել է կանադական Hot Canadian Digital Singles հիթ-շքերթի 30-րդ, Canadian Hot 100 հիթ-շքերթի 63-րդ և ավստրալիական Australian Singles Chart հիթ-շքերթի 57-րդ հորիզոնականները։ Մեծ Բրիտանիայում երգը 2009 թվականի մայիսի 16-ին ընդգրկվել է UK Singles Chart հիթ-շքերթում՝ դառնալով 100-րդը։
Երգն արժանացել է երաժշտական քննադատների և համացանցային հրատարակությունների (About.com, Allmusic, Reelviews, Entertainment Weekly, Premiere, The San Francisco Chronicle,
TV Guide) դրական գնահատականներին, ովքեր այն անվանել են սաունդթրեքների ալբոմի լավագույն երգ։

Հիթ-շքերթներ

Հավաստագրում

Ծանոթագրություններ

Արտաքին հղումներ 
 
 «Crazier» երգի ռուսերեն թարգմանությունը amalgama-lab.com կայքում

Թեյլոր Սվիֆթի սինգլներ
2009 սինգլներ